MATERSKÁ ŠKOLA V KLADZANOCH OZNAMUJE,

ŽE ZÁPIS DETÍ NA PREDRIMÁRNE VZDELÁVANIE

na Školský rok 2023/2024 SA USKUTOČNÍ

OD 2.5.2023 DO 12.5.2023

*PRIJÍMACÍ POSTUP:*

1. VYPLNENIE PRIHLÁŠKY, KTORÚ SI STIAHNETE NA NAŠEJ WEB STRÁNKE, ALEBO OSOBNE VYZDVIHNÚŤ V MŠ V ČASE OD 7.00 DO 15.30 hod.

2. PODPÍSANIE OBIDVOMA ZÁKONNÝMI ZÁSTUPCAMI

3. POTVRDENIE PRIHLÁŠKY VŠEOBECNÝM LEKÁROM PRE DETI A DORAST, KTORÉHO SÚČASŤOU JE AJ ÚDAJ O POVINNOM OČKOVANÍ

4. VYPLNENÚ PRIHLÁŠKU JE MOŽNÉ DORUČIŤ MAILOM, POŠTOU, OSOBNE V PRIESTOROCH MŠ OD 2.5.2023 DO 12.5.2023 V ČASE OD 10.30 HOD. - DO 12.00 HOD., AK NEVYHOVUJE ČAS, TAK KEDYKOĽVEK OD 7.00 – 15.30 hod.

5. ROZHODNUTIA O PRIJATÍ, ALEBO NEPRIJATÍ OZNÁMI RIADITEĽKA ZÁKONNÉMU ZÁSTUPCOVI - ELEKTRONICKY, ALEBO POŠTOU.

***PRIJÍMANIE DETÍ NA PREDPRIMÁRNE VZDELÁVANIE***

Dieťa sa do materskej školy prijíma na základe písomnej žiadosti zákonného zástupcu, ktorú predloží riaditeľovi spolu s potvrdením o zdravotnom stave dieťaťa od všeobecného lekára pre deti a dorast s vyznačením potvrdenia o povinnom očkovaní a o zdravotnej spôsobilosti navštevovať materskú školu.

***Zákonné podmienky k prijímaniu detí:***

1. Na predprimárne vzdelávanie sa prednostne prijímajú deti, pre ktoré je predprimárne vzdelávanie povinné - Povinné predprimárne vzdelávanie plní dieťa, ktoré dovŕšilo päť rokov veku do 31.augusta 2023.
2. Na predprimárne vzdelávanie sa prijímajú deti od troch rokov veku.
3. Výnimočne možno prijať mladšie dieťa, ak sú vytvorené vhodné materiálne, personálne a iné potrebné podmienky – vrátane kapacitných možností školy. Mladšie dieťa musí mať osvojené sebaoblužné návyky (odplienkované, používať toaletu, jesť lyžicou, piť z pohára, obliekať a zobliekať sa s pomocou)

***Ďalšie podmienky prijatia na predprimárne vzdelávanie:***

1. Podľa voľnej kapacity MŠ
2. Ak rodič požiada, aby bolo na povinné predprimárne vzdelávanie v materskej škole prijaté dieťa, ktoré nedovŕšilo piaty rok veku do 31. augusta 2023, je povinný k žiadosti predložiť súhlasné vyjadrenie príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast.
3. Zápis do MŠ sa uskutočňuje podľa pokynov zriaďovateľa.
4. Prijímanie detí do materskej školy sa realizuje v zmysle § 59 školského zákona č. 245/2008 Z. z. Zákon o výchove a vzdelávaní (školský zákon) a o zmene a doplnení niektorých zákonov
5. O prijatí dieťaťa na predprimárne vzdelávanie rozhoduje riaditeľka materskej školy podľa osobitného predpisu § 5 ods. 14 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov. Rozhodnutie o prijatí, resp. o neprijatí dieťaťa do materskej školy k začiatku školského roka dostane zákonný zástupca  spravidla do 30. dní odo dňa zápisu.
6. Pri prijímaní dieťaťa má rodič povinnosť informovať riaditeľku o všetkých skutočnostiach, ktoré by mohli byť dôvodom zaradenia na diagnostický pobyt, prípadne ako dieťa so špeciálnymi výchovno-vzdelávacími potrebami. Ak tak zákonný zástupca neurobí, riaditeľka MŠ po nástupe dieťaťa do MŠ, po zistení okolností ovplyvňujúcich výchovu a vzdelávanie pristúpi k tomu, že rozhodne o diagnostickom pobyte dieťaťa, počas ktorého sa overí, či dôjde k zmene formy výchovy a vzdelávania (§ 108 školského zákona) príp. či pristúpi, po predchádzajúcom upozornení zákonného zástupcu, k vydaniu rozhodnutia buď o prerušení dochádzky dieťaťa do MŠ, alebo o predčasnom ukončení predprimárneho vzdelávania z toho dôvodu, že materská škola nie je schopná, vzhľadom na svoje podmienky, poskytnúť výchovu a vzdelávanie primerané druhu a stupňu zdravotného znevýhodnenia dieťaťa.

**Rodič je do žiadosti podľa zákona povinný uviesť pravdivé informácie, pravdivý zdravotný stav dieťaťa a upozorniť riaditeľku MŠ o všetkých možných zdravotných ťažkostiach, zdravotných znevýhodneniach. Ak ich rodič zatají ešte pred nástupom do MŠ a zistia sa dané skutočnosti počas pobytu v MŠ ma riaditeľka právo prerušiť dochádzku takého dieťaťa.**

Pri vypĺňaní žiadosti je potrebný podpis oboch rodičov dieťaťa, alebo jedného rodiča, iba vtedy ak je súdom zverené do opatery tohto rodiča. Ak pri vypĺňaní žiadosti nie je jeden rodič doma, kvôli dlhodobému odcestovaniu za prácou, alebo zdravotne indisponovaný, vtedy je potrebné k vypísanej žiadosti vypísať čestné vyhlásenie zákonného zástupcu k podpisovaniu dokumentov, viď v tlačivá na stiahnutie.

Taktiež v prípade ak sa obaja rodičia rozhodnú, aby bolo rozhodnutie poslané iba jednému rodičovi, nie obom rodičom na tú istú adresu, je potrebné doložiť k žiadosti Písomné vyhlásenie k podaniam týkajúcich sa výchovy a vzdelávania, o ktorých sa rozhoduje v správnom konaní, viď v tlačivá na stiahnutie.

V prípade akýchkoľvek otázok môžete kontaktovať riaditeľku MŠ na čísle 0907534704/0574493140 v pracovných dňoch v čase od 10.00 – 15.00 hod.

**Adresa:** Materská škola Kladzany, Kladzany 45, 094 21

**Email:** mskladzany@åtlas.sk

**Riaditeľka:** Bc. Gabriela Novotná

**Prevádzková doba:** 7.00 hod. – 15.30 hod.